Diari Oficial de la Generalitat Valenciana


Sumari del DOGV 2278, del 31-05-1994 (1994/831579)

DECRET 92/1994, de 24 de maig, del Govern Valencià, pel qual es denega la segregació de part del terme municipal de Paterna (polígon d'accés Ademuz) per a la posterior agregació d'aquest al terme de Burjassot.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/05/24/92/dof/vci/html**

### Dades del document

Número de DOGV
:   2278

Data del DOGV
:   31-05-1994

Secció del DOGV
:   DISPOSICIONS GENERALS

Número del document
:   1994/831579


Data del document
:   24-05-1994

Organisme emissor
:   Conselleria d'Administració Pública

Tipus de document
:   Decret

DECRET 92/1994, de 24 de maig, del Govern Valencià, pel qual es denega la segregació de part del terme municipal de Paterna (polígon d'accés Ademuz) per a la posterior agregació d'aquest al terme de Burjassot. [94/3584]  
L'Ajuntament de Burjassot (València) instà la segregació de part del terme municipal de Paterna (València) per agregar-la al seu terme.  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana l'alteració de termes municipals, competència aquesta que se suma a allò que disposa l'article 13 de la Llei 7/1985, de 2 d'abril, Reguladora de les Bases del Règim Local, i el Reial Decret 3.318/1983, de 25 d'agost, de traspàs de funcions i serveis de l'Administració de l'Estat a la Generalitat Valenciana en matèria d'administració local, facultats que s'assignaren al Govern Valencià mitjançant el Decret 10/1985, de 21 de juny, del President de la Generalitat Valenciana.  
Per tant, de conformitat amb la proposta de la Conselleria d'Administració Pública, d'acord amb el Consell d'Estat i també amb la resta d'òrgans que han emès informe en el procediment, amb la deliberació prèvia del Govern Valencià en la reunió del dia 24 de maig de 1994,  
DECRETA  
Article únic  
Es denega la petició de segregació de part del terme municipal de Paterna (polígon d'accés Ademuz) per a la seua agregació al terme de Burjassot, per no concórrer les causes previstes en l'article 5.1, apartats b) i c), del Reglament de Població i Demarcació Territorial de les Entitats Locals, exigides per a aquest tipus d'alteració de termes municipals.  
Els interessats podran interposar contra aquest decret que posa fi a la via administrativa, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació d'aquest decret, de conformitat amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de l'esmentada Llei 30/1992). Tot això sense perjudici que s'utilitze qualsevol altra via que es considere oportuna.  
Valencia, 24 de maig de 1994  
El president de la Generalitat Valenciana,  
JOAN LERMA I BLASCO  
El conseller d'Administració Pública,  
LUIS BERENGUER FUSTER


Còpia Permalink ELI